  Майя Бывальцева Сюмси ёросысь гурт тӧрлык ёзэсъёсын прокуратура коррупцилы пумитъяськонъя катрадлыкез тӥян учыръёсты шараяз. Со сярысь ивортэ Удмуртиысь прокуратуралэн пресс-службаез. Эскеронъёс улсын шараяськиз, «Сюмси», «Кильмезь», «Дмитрошур» муниципал кылдытэтъёсысь Депутатъёслэн кенешысьтызы парламентарийёс, «Коррупцилы пумитъяськон сярысь» федерал катрадлыкез тӥяса, 2016-тӥ ар понна табышсы но уже кутэм коньдонзы сярысь ивортонъёс ӧз сётэ. Депутатъёслэн кенешъёсазы тырмымтэосты палэнтыны куронъёс сётӥзы. Соосты эскерем бере депутатъёслэн ужоскетъёссы дырызлэсь вазь дугдытэмын. Тегъёс: Сюмси Удмуртия прокуратура катрадлык депутатъёс  